Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 704/11/8803	Košice II, 26.7.2012
EEČ : 2-64-193-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej proti obvinenej  XXXXX  pre prečin zanedbania povinnej výživy podľa § 207 ods. 1, ods. 3 písm. b/ Trestného zákona pre skutok, že 

- v Košiciach a  inde si neplní vyživovaciu povinnosť k svojmu synovi XXXXX XXXXX nar. XXXXX, aj keď bola rozsudkom Okresného súdu XXXXX XXXXX zaviazaný prispievať na jeho výživu sumou 24,50 € mesačne Túto si však úmyselne neplní a  tak dlhuje za obdobie od 14.08.2003 doteraz Detskému domovu XXXXX, XXXXX sumu vo výške 1.053,50 €.
lebo zanikla trestnosť činu
Odôvodnenie:
	Uznesením vyšetrovateľa OR PZ XXXXX - XXXXX sp. zn. ORP-XXXXX zo dňa 14.12.2011 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1, ods. 3 písm. b/ Trestného zákona pre skutok, ako je uvedený vo výroku tohto uznesenia.

	Po ukončení vyšetrovania predložil poverený príslušník  PZ  spis s návrhom na zastavenie trestného stíhania, pretože obvinená dodatočne splnila svoju povinnosť a jej konanie nemalo trvalo nepriaznivé následky na oprávnené osoby.

Z predmetného spisového materiálu vyplýva, že obvinenej XXXXX bolo vznesené obvinenie za obdobie od 14.08.2003 doposiaľ, avšak poškodený XXXXX si za obdobie od 14.08.2003 do 25.09.2008 peniaze na výživnom nenárokuje a  to z dôvodu neurčenia výživného, naviac súd skúmal celé predchádzajúce obdobie a výživné určil rozsudkom až od 26.09.2008 a teda oni ako XXXXX si za obdobie pred 26.09.2008 nevedia výšku výživného účtovne v evidenciách vykázať bez dokladu o určení výživného, pretože ako XXXXX výživné sami neurčujú a nevydávajú žiadne rozhodnutia takéhoto druhu o určení výživného a za uvedené obdobie sa nepripájajú k trestnému konaniu Taktiež podľa ich vyjadrenia obvinená XXXXX im bola za posudzované obdobie povinná uhradiť iba sumu za obdobie od 26.09.2008 doposiaľ a to celkom vo výške 1053,50 €, pričom uvedenú sumu XXXXX už postupne uhradila celkom vo výške 1130,50 €  a  došlo tak ňou k uhradeniu výživného v plnej výške za posudzované obdobie.

	Zo spisu vyplýva, že podľa § 46 Trestného poriadku sa XXXXX, XXXXX XXXXX nepripojil k trestnému konaniu a týmto si už neuplatňuje žiadnu sumu na výživnom. Obvinená XXXXX im podľa ich vyjadrenia nie je na výživnom ku dňu 30.04.2012 nič dlžná.   

	Preskúmaním predloženého spisového materiálu som teda zistila, že zanikla trestnosť činu.

	Z výpovede poškodenej XXXXX za XXXXX, XXXXX XXXXX nevyplývajú také skutočnosti, ktoré by poukazovali že konaním obvineného boli spôsobené trvale nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvale nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka